CELEX: 32014R0455
Language: lt
Date: 2014-04-29 00:00:00
Title: 2014 m. balandžio 29 d. Komisijos įgyvendinimo reglamentas (ES) Nr. 455/2014 dėl tam tikrų prekių klasifikavimo Kombinuotojoje nomenklatūroje

6.5.2014   
            
            
               LT
            
            
               Europos Sąjungos oficialusis leidinys
            
            
               L 133/31
            
         KOMISIJOS ĮGYVENDINIMO REGLAMENTAS (ES) Nr. 455/2014
   2014 m. balandžio 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ant grindų statomas šalto vandens pilstymo aparatas (vadinamasis vandens aušintuvas), kurio aukštis – maždaug 124 cm, o svoris – maždaug 100 kg.
                              Aparate įrengta aušinimo sistema, kurią sudaro kompresorius ir kondensatorius.
                              Jo talpa – 150 litrų, nominali aušinimo galia – 150 l/h, todėl per valandą galima išpilstyti iki 750 stiklinių vandens. Aparatui veikti reikalinga 220 V įtampos kintamoji srovė (AC).
                           
                        
               
                  8418 69 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8418 ir 8418 69 00 atitinkančiais prekių aprašymais.
                  Geriamo vandens aušinimas nelaikomas medžiagų apdorojimu su temperatūros pokyčiu susijusiais procesais. Taigi aparatas nepriskirtinas 8419 pozicijai.
                  Todėl aparatas klasifikuotinas kaip kiti šaldymo arba užšaldymo įrenginiai priskiriant KN kodą 8418 69 00 (taip pat žr. Suderintos sistemos paaiškinimų 8418 pozicijos paaiškinimų I grupės 2 punktą).
               
            
                  
                              2.
                           
                           
                              Ant grindų statomas karšto arba šalto vandens pilstymo aparatas (vadinamasis vandens aparatas), kurio aukštis – maždaug 97 cm, o svoris – maždaug 15 kg.
                              Šildymo funkciją atlieka integruotas elektrinis kaitinamasis varžas, o aušinimo – aušinimo sistema, kurią sudaro kompresorius ir kondensatorius.
                              Vanduo pilstomas iš butelio, kuris nėra pridėtas pateikiant aparatą.
                              Per valandą aparatas gali išpilstyti 5 l karšto vandens, kurio temperatūra – 85–92 °C. Per valandą aparatas gali išpilstyti 2 l šalto vandens, kurio temperatūra – 4–8 °C. Aparatui veikti reikalinga 220 V įtampos kintamoji srovė (AC), o jo galia – 100/550 W.
                           
                        
               
                  8516 10 11
               
               
                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8516, 8516 10 ir 8516 10 11 atitinkančiais prekių aprašymais.
                  Kaip apibrėžta XVI skyriaus 3 pastaboje, aparatas skirtas dviem alternatyvioms funkcijoms atlikti (kiti šaldymo įrenginiai, priskiriami 8418 pozicijai, ir elektrinis tekančiojo arba talpykloje laikomo vandens šildytuvas, priskiriamas 8516 pozicijai). Pagrindinės aparato funkcijos nustatyti neįmanoma, nes naudojant aparatą abi funkcijos yra vienodai svarbios.
                  Todėl aparatas klasifikuotinas kaip elektriniai tekančiojo vandens šildytuvai priskiriant KN kodą 8516 10 11.